Да го препишете планов во вашите тетратки.(не е потребно планот да го праќате на мејл)

**Климатски типови**

1.На Земјината површина се застапени различни климатски типови како резултат на влијанијата на бројните климатски фактори.

2.Како резултат на разместеноста на топлинските појаси, климатските типови се поделени во три основни групи:

* Климатски типови во жешкиот топлински појас;
* Климатски типови во двата умерени топлински појаси;
* Климатски типови во двата студени топлински појаси;

3.Во жешкиот топлински појас се издвојуваат четири климатски типа:

* Екваторски климатски тип(екваторска клима)-се одликува со постојано високи температури над 250С и со големо количевство на врнежи;
* Тропски климатски тип(тропска клима)-се одликува со два годишни периода: сув и влажен;
* Пустински климатски тип(пустинска клима)-се одликува со многу мали количевства на врнежи и со големи разлики во температурата меѓу денот и ноќта;
* Монсунски климатски тип(монсунска клима)-се одликува со еден сув и еден врнежлив период;

4.Во умерените топлински појаси се застапени:

* Средоземноморски климатски тип (средоземноморска или суптропска клима)-се одликува со суви и жешки лета и благи и врнежливи зими;
* Атлантски климатски тип(атлантска клима)-се одликува со благи зими и свежи лета;
* Континентален климатски тип(континентална клима)-се одликува со остри и студени зими и жешки лета;
* Умерено-континентален климатски тип (умерено-континентална клима)-се одликува со јасно изразени четири годишни времиња:пролет, лето, есен и зима и со умерено топли лета и умерено студени зими;

5.Во студените топлински појаси се застапени:

* Субполарен климатски тип(субполарна клима)-се одликува со долги и студени зими и релативно кратки лета;
* Поларен климатски тип (поларна клима)-се одликува со многу ниски температури во текот на целата година;